b"\n_START_ARTICLE_\nPer Beskow\n_START_SECTION_\nBakgrunn\n_START_PARAGRAPH_\nPer Beskow var s\xc3\xb8nn av postmester Erik Janzon og hans hustru Elsa Nygren. Han tilh\xc3\xb8rte slekten Beskow gjennom sin farmor Anna Beskow. Han studerte teologi ved Uppsala universitet og fikk der en stor interesse for patristikken, den tidlige kirkens litteratur og teologi.\n_START_SECTION_\nLuthersk prest\n_START_PARAGRAPH_\nHan ble presteviet i Svenska kyrkan i 1952 for Str\xc3\xa4ngn\xc3\xa4s stift, og fortsatte deretter sine lisensiat- og doktorgradsstudier i praktisk teologi og kirkehistorie.\n_START_SECTION_\nKatolikk, akademisk virke\n_START_PARAGRAPH_\nI \xc3\xa5r 1961 ble han opptatt i den katolske kirke._NEWLINE_Beskow avla doktorgrad i teologi i 1963. Fra 1963 til 1966 var han dosent ved Uppsala universitet. Etter noen \xc3\xa5r ved l\xc3\xa6rerh\xc3\xb8gskolen i G\xc3\xa4vle, ble han i 1974 dosent i religionshistorie ved Lunds universitet, en stilling han hadde til 1985. Deretter var han universitetslektor i kirkehistorie i Lund til 1992._NEWLINE_Hans Strange Tales (1985) er en samling av essays og etterforskninger av moderne apocrypha, som Beskow foretrakk \xc3\xa5 kalle \xc2\xabmystifikasjoner\xc2\xbb. Her inngikk etterforskninger vedr\xc3\xb8rende Edmund Bordeaux Szekelys \xc2\xabEssenerbrevet\xc2\xbb (1937) og andre bl\xc3\xb8ffmakerier. I Strange Tales trakk Beskow i tvil ektheten av Klemensbrevet med sitater fra Det hemmelige Markusevangeliet som Morton Smith oppdaget. Smith svarte med \xc3\xa5 true med \xc3\xa5 saks\xc3\xb8ke forlaget. Strange Tales inneholdt ogs\xc3\xa5 engelske oversettelser av hans tidligere Jesus i Kashmir: Historien om en legend (1981) som tok seg av p\xc3\xa5standene om Jesus' reiser til India. Beskow oppdaterte sin forskning om disse \xc2\xabmysterier\xc2\xbb i The Blackwell Companion to Jesus (2011)._NEWLINE_Fra 1989 var han medarbeider i Nationalencyklopedin og skrev omkring 1\xc2\xa0000 artikler i emnet religion og fortsatte med oppdateringer av NEs nettutgave. Beskow var medlem av Nathan S\xc3\xb6derblom-s\xc3\xa4llskapet og Vetenskapssocieteten i Lund._NEWLINE_I 2011 mottok han Anders Nygrenpriset av det teologiske fakultet ved Lunds universitet. Artos & Norma bokforlag stiftet 2014 Per Beskows pris for yngre akademikere/skribenter som virker innen m\xc3\xb8tet mellom teologi, samfunn og kultur._NEWLINE_Beskow publiserte en rekke skrifter og artikler."